4 รายการในชีวิตที่เราอาจจ่ายเกิน
พฤติกรรมการใช้จ่ายเงินของเรานั้นอาจจะมีหลายสิ่งหลายอย่างที่เราจ่ายเกินความจำเป็น โดยไม่รู้ตัวและสิ่งเหล่านี้คือ 5 รายการ
10 ม.ค. 2560

โดย...โยโมทาโร่
พฤติกรรมการใช้จ่ายเงินของเรานั้นอาจจะมีหลายสิ่งหลายอย่างที่เราจ่ายเกินความจำเป็น โดยไม่รู้ตัวและสิ่งเหล่านี้คือ 5 รายการ ในชีวิตที่คุณอาจจะใช้จ่ายเงินเกินความจำเป็นและควรพิจารณาก่อนจะเสียหายไปมากกว่านี้
1. บ้าน
บ้านเป็นหนึ่งในปัจจัยสี่ แต่ถ้ามีบ้านเล็กบ้านน้อย (หมายถึงตัวบ้านจริงๆ) เก็บไว้ลงทุนมากเกินไปก็จะเป็นสิ่งเกินจำเป็นบางท่านมีบ้าน 3 หลัง โดยที่ไม่ได้ใช้ประโยชน์เลยแทนที่จะมีบ้านมากยิ่งมั่งคั่งกลับยิ่งจน เพราะมีค่าใช้จ่ายมากมายไม่ว่าค่าส่วนกลาง ค่ารักษามิเตอร์ ดังนั้น หากซื้อบ้านเพื่ออยู่นั้นเป็นสิ่งที่ดี แต่ถ้าซื้อเพื่อการขายต่อเก็งกำไรก็ระวังด้วย เพราะบ้านซื้อง่ายขายยาก ยิ่งทำเลไม่ดีโอกาสขายได้ยิ่งน้อย ดังนั้นจึงควรซื้อเท่าที่จำเป็นก็พอ
2. รถยนต์
รถซื้อมาก็มีแต่มูลค่าจะลดไม่ว่าจะเป็นค่าบำรุงรักษา ค่าประกัน ยิ่งดอกเบี้ยผ่อนรถก็ไม่ใช่ว่าจะถูกบวกๆ กันไปแล้วกว่าจะผ่อนหมดเราสามารถซื้อรถมือสองได้อีกคันนึงเลยทีเดียว ดังนั้นซื้อรถก็ควรซื้อในกำลังที่เหมาะสม แนะนำว่าควรซื้อสด หรือไม่แล้วก็ดาวน์ต่ำแล้วค่อยจ่ายเงินก้อนใหญ่ปิดหนี้รถในภายหลังจะดีกว่า หรือทางเลือกที่ดีคือการซื้อรถมือสองคุณภาพดี เราจะได้ราคาถูกกว่าเดิมเกินครึ่งและยังใช้งานต่อได้อีกนาน
3. อุปกรณ์อิเล็กทรอนิกส์
อุปกรณ์ไอทีโดยเฉพาะสมาร์ทโฟน แท็บเล็ต คนส่วนใหญ่ซื้อเพราะเป็นแฟชั่น มากกว่าการใช้งานจริงๆ ถ้าซื้อเพื่อใช้งานสมาร์ทโฟนเครื่องหนึ่งอาจใช้ได้หลายปี แต่ถ้าซื้อเพราะเป็นแฟชั่นไม่กี่เดือนเราก็ต้องเปลี่ยนเป็นรุ่นใหม่ ทั้งที่ฟังก์ชั่นไม่ได้ด้อยไปกว่ากันลองมองเครื่องที่มีประสิทธิภาพเพียงพอดีไซน์ตรงใจแล้วอดใจใช้ให้คุ้มเกิน 2 ปี จึงค่อยเปลี่ยนเครื่องใหม่น่าจะคุ้มค่าเม็ดเงินที่เสียไปมากกว่า
4. บัตรเครดิต
ธนาคารมักจะโฆษณาโปรโมชั่นการใช้จ่ายผ่านบัตรเครดิต แต่รู้หรือไม่ว่าดอกเบี้ยบัตรเครดิตนั้นสูงถึง 18-20 เปอร์เซ็นต์ แต่ก็ยังมีคนที่ติดหนี้บัตรเครดิตอยู่ถึง 20 เปอร์เซ็นต์ และมีกลุ่มหนึ่งที่ชำระหนี้ขั้นต่ำอยู่ราวๆ 25 เปอร์เซ็นต์ และชำระหนี้บางส่วนอีกราวๆ 3-5 เปอร์เซ็นต์ และในจำนวนคนที่เป็นหนี้บัตรเครดิตนั้น เป็นหนี้บัตรเครดิตที่สูงกว่ารายได้ถึง 80 เปอร์เซ็นต์ หากเราจ่ายหนี้บัตรเครดิต โดยเฉพาะจ่ายดอกเบี้ยมากเกินไป ชีวิตเราก็คงไม่มีความสุขมากนักที่จะต้องเอาเงินไปเสียเปล่ากับดอกเบี้ยมหาโหดเหล่านี้